Убрзо се појавио извод из матичне књиге умрлих, који потврђује да је Суљо Суљагић погинуо 24. децембра 1992. године у селу Вољавица (око 20 километара од Сребренице), односно више од две и по године пре сребреничког масакра. Будући да се име Суља Суљагића налази и у књизи Насера Орића, тврди се да је он био припадник Армије Републике Босне и Херцеговине, односно да се налазио под Орићевом командом, јер је он био командант снага АРБиХ на подручју општина Сребреница, Братунац, Власеница и Зворник, те да је и погинуо као припадник АРБиХ.